58 Jordbunden 



andrager derfor adskillige Millioner aarligt, hvoraf dog en Del vilde 

 kunne indvindes ved at benytte Vandet til Overrisling. 



De Forandringer, som Forvitringen og det gennemsivende 

 Vand foranlediger, er nærmest, hvad man kan kalde Jordbundens 

 Omdannelse ad uorganisk Vej. Vi maa derefter betragte den Be- 

 tydning, Organismerne har ved Jordbundens Omdannelse til Over- 

 grund. 



Planterødderne foretager ved deres Indtrængen i Jordlagene for- 

 skellige mekaniske Forandringer ved at skyde Jorddelene til Side, me- 



Fig. 5. Muldvarpeskud. Jægersborg Dyrehave. 

 (Efter Fot. af S. Rørdam.) 



dens de trænger frem og vokser i Tykkelse. Dette sker med stor Kraft, 

 saa at selv store Sten kan blive løftet til Vejrs og bragt ud af Leje. Ved 

 at trænge ind i Stenenes Spalter kan Rødderne ogsaa, medens de vokser, 

 sprænge Stenene itu. Naar Planterødderne dør bort, efterlader de Hul- 

 rum, hvorigennem Luft og Vand let kan trænge ned i Undergrunden. 

 Man ser derfor ofte, at Jordlagene til en forholdsvis betydelig Dybde 

 (1 — 2 M.) under Overfladen kan være forvitret og omdannet omkring 

 de Kanaler, der er opstaaet paa de uddøde Planterødders Plads. Træer 

 med et fladt udbredt Rodvæv kan ved at vælte om omflytte ret anselige 

 Mængder Jord, der, naar Rødderne raadner bort, aflægges som en lille 

 Høj, medens der paa Træets tidligere Plads bliver en Fordybning. Man 

 har Eksempler paa, at saadanne Høje og Fordybninger frembragt af en 

 af Stormen væltet Skov er blevet bevaret som et karakteristisk Træk i 

 Terrænet gennem Aarhundreder paa Steder, hvor Jorden har ligget hen 

 uden Dyrkning *"), 



Gravende og rodende Dyr kan bidrage betydeligt til Omlejring 



